789-сон 03.10.2018. Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida
Hujjat turi: unknown | Qabul qilgan organ: unknown

Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida
ILOVA
Oʻzbekiston Respublikasi Hukumatining ayrim qarorlariga kiritilayotgan oʻzgartirish va qoʻshimchalar
Oʻzbekiston Respublikasi Vazirlar Mahkamasining qarori, 03.10.2018 yildagi 789-son
Oʻzbekiston Respublikasi Vazirlar Mahkamasining
qarori
Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida
Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son
Farmoniga
muvofiq hamda davlat xizmatlarining koʻrsatilishida byurokratizm, sansalorlik va boshqa maʼmuriy toʻsiqlarni yanada bartaraf etish, fuqarolarning oʻzini oʻzi boshqarish organlarining mazkur sohadagi faoliyatini takomillashtirish maqsadida Vazirlar Mahkamasi qaror qiladi:
Oldingi
tahrirga qarang.
1. 2018-yil 15-oktabrdan davlat va xoʻjalik organlari, mahalliy ijro etuvchi hokimiyat organlari tomonidan davlat xizmatlari koʻrsatilishida fuqarolarning oʻzini oʻzi boshqarish organlarining quyidagi tasdiqlovchi hujjatlarini taqdim qilish boʻyicha tartib bekor qilinsin:
(1-bandning birinchi xatboshisi Oʻzbekiston Respublikasi Vazirlar Mahkamasining 2025-yil 15-dekabrdagi 791-sonli
qarori
tahririda — Qonunchilik maʼlumotlari milliy bazasi, 16.12.2025-y., 09/25/791/1167-son)
a) quyidagi faktlarni tasdiqlovchi:
Oldingi
tahrirga qarang.
shaxsning yashash joyi boʻyicha (doimiy yashash joyi boʻyicha roʻyxatga olinganligi) yashayotganligi;
(1-band “a” kichik bandining ikkinchi xatboshisi Oʻzbekiston Respublikasi Vazirlar Mahkamasining 2020-yil 28-sentabrdagi 593-sonli
qarori
tahririda — Qonun hujjatlari maʼlumotlari milliy bazasi, 29.09.2020-y., 09/20/593/1340-son)
shaxsning ishsizligi;
bolani, yolgʻiz shaxslarni, pensionerlarni va nogironlarni parvarish qilganligi haqida;
b) shaxsning tavsifnomasi.
Oldingi
tahrirga qarang.
2. Shunday tartib oʻrnatilsinki, unga koʻra fuqarolarga davlat xizmatlari koʻrsatilishi jarayonida shaxsning yashash joyi boʻyicha (doimiy yashash joyi boʻyicha roʻyxatga olinganligi) yashayotganligi hamda uning ishsizligini tasdiqlovchi hujjatlarni olish zaruriyati tugʻilganda, davlat va xoʻjalik organlari, mahalliy ijro etuvchi hokimiyat organlari mazkur maʼlumotlarni tegishincha Oʻzbekiston Respublikasi Ichki ishlar vazirligi va Bandlik va mehnat munosabatlari vazirligi organlaridan mustaqil ravishda, shu jumladan idoralararo elektron hamkorlik orqali soʻrab oladi.
(2-band Oʻzbekiston Respublikasi Vazirlar Mahkamasining 2025-yil 15-dekabrdagi 791-sonli
qarori
tahririda — Qonunchilik maʼlumotlari milliy bazasi, 16.12.2025-y., 09/25/791/1167-son)
Oldingi
tahrirga qarang.
3. Belgilansinki, 2020-yil 1-yanvardan boshlab, davlat xizmatlarini koʻrsatish jarayonida oila tarkibi, shu jumladan qarindoshlik darajasi va fuqaroning oilaviy ahvoli haqidagi maʼlumotlar davlat va xoʻjalik organlari, mahalliy ijro etuvchi hokimiyat organlari tomonidan toʻgʻridan-toʻgʻri fuqarolik holati dalolatnomalarini yozish organlaridan mustaqil ravishda soʻrab olinadi.
(3-band Oʻzbekiston Respublikasi Vazirlar Mahkamasining 2025-yil 15-dekabrdagi 791-sonli
qarori
tahririda — Qonunchilik maʼlumotlari milliy bazasi, 16.12.2025-y., 09/25/791/1167-son)
4. Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashiga ikki oy muddatda fuqarolarning oʻzini oʻzi boshqarish organlari tomonidan tasdiqlovchi hujjatlarni, ularni berish aniq muddatlarini va bepulligini nazarda tutgan holda, fuqarolarga taqdim qilish tartibini ishlab chiqish va tasdiqlash tavsiya etilsin.
5. Oʻzbekiston Respublikasi Hukumatining
ilovaga
muvofiq ayrim qarorlariga oʻzgartirish va qoʻshimchalar kiritilsin.
Belgilansinki, kiritilayotgan oʻzgartirish va qoʻshimchalar 2018-yil 15-oktabrdan boshlab kuchga kiradi.
6. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
7. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosarlari zimmasiga yuklansin.
Oʻzbekiston Respublikasining Bosh vaziri A. ARIPOV
Toshkent sh.,
2018-yil 3-oktabr,
Vazirlar Mahkamasining 2018-yil 3-oktabrdagi 789-son
qaroriga
ILOVA
Oʻzbekiston Respublikasi Hukumatining ayrim qarorlariga kiritilayotgan oʻzgartirish va qoʻshimchalar
Oldingi
tahrirga qarang.
(1-band Oʻzbekiston Respublikasi Vazirlar Mahkamasining 2021-yil 18-avgustdagi 527-sonli
qaroriga
asosan oʻz